Şedinţă tensionată, joi, la Consiliul Local Oradea. Preşedintele Uniunii Artiştilor Plastici, Vioara Bara, a acuzat administraţia locală că nu depune eforturi pentru a ajuta cultura.

Vioara Bara i-a reproşat primarului Ilie Bolojan că direcţionează fondurile Primăriei exclusiv spre proiecte de infrastructură. În plus, spune preşedintele UAP Oradea, Uniunea plăteşte chirie pentru sediul Uniunii de pe Strada Republicii, în timp ce alte asociaţii similare din ţară funcţionează în spaţii puse la dispoziţie gratuit.

Este a doua apariţie a Vioarei Bara la şedinţele de Consiliul Local, după cea de acum o lună, când şi-a anunţat intenţia de a participa la toate întrunirile executivului local, până când va primi sprijin financiar din partea municipalităţii.

Redactor: Bogdan Băcilă | Sursă video: Bihoreanul